CELEX: 32012R0610
Language: mt
Date: 2012-07-09 00:00:00
Title: Regolament tal-Kummissjoni (UE) Nru 610/2012 tad- 9 ta’ Lulju 2012 li jemenda r-Regolament (KE) Nru 124/2009 tal- 10 ta' Frar 2009 li jistabbilixxi livelli massimi għall-preżenza ta’ koċċidijostati jew istomonostati fl-ikel li jirriżultaw mit-trażmissjoni inevitabbli ta’ dawn is-sustanzi fl-għalf mhux fil-mira  Test b’relevanza għaż-ŻEE

10.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/1
            
         REGOLAMENT TAL-KUMMISSJONI (UE) Nru 610/2012
   tad-9 ta’ Lulju 2012
   li jemenda r-Regolament (KE) Nru 124/2009 tal-10 ta' Frar 2009 li jistabbilixxi livelli massimi għall-preżenza ta’ koċċidijostati jew istomonostati fl-ikel li jirriżultaw mit-trażmissjoni inevitabbli ta’ dawn is-sustanzi fl-għalf mhux fil-mira
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi proċeduri tal-Komunità għall-kontaminanti fl-ikel (1), u b'mod partikolari l-Artikolu 2(3) tiegħu,
   Billi:
   
               (1)
            
            
               Ġew stipulati livelli massimi għall-ċerti koċċidijostati u istomonostati fl-ikel bir-Regolament tal-Kummissjoni (KE) Nru 124/2009 tal-10 ta' Frar 2009 li jistabbilixxi livelli massimi għall-preżenza ta’ koċċidijostati jew istomonostati fl-ikel li jirriżultaw mit-trażmissjoni inevitabbli ta’ dawn is-sustanzi fl-għalf mhux fil-mira (2) biex ikun żgurat it-tħaddim tajjeb tas-suq intern u għall-ħarsien tas-saħħa pubblika.
            
         
               (2)
            
            
               Il-livelli massimi għandhom jiġu kontinwament adattati sabiex jikkunsidraw l-iżviluppi fl-għarfien xjentifiku u tekniku u l-bidliet ta' limiti massimi ta' residwi stabbiliti għall-ikel speċifiku kkonċernat fil-qafas tar-Regolament (KE) Nru 470/2009 tal-Parlament Ewropew u tal-Kunsill tas-6 ta’ Mejju 2009 li jistabbilixxi l-proċeduri Komunitarji għall-iffissar ta' limiti ta' residwu ta' sustanzi farmakoloġikament attivi fl-oġġetti tal-ikel li joriġinaw mill-annimali (3) jew fil-qafas tar-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (4).
            
         
               (3)
            
            
               Ġew stabbiliti limiti massimi ta' residwu għas-sodju lasaloċidu fl-ikel ta' oriġini mill-annimali minn speċi bovini fil-qafas tar-Regolament (KE) Nru 470/2009 bir-Regolament ta' Implimentazzjoni tal-Kummissjoni (UE) Nru 86/2012 tal-1 ta' Frar 2012 li jemenda l-Anness mar-Regolament (UE) Nru 37/2010 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta’ residwu fl-oġġetti tal-ikel li ġejjin mill-annimali, fejn tidħol is-sustanza lasaloċidu (5). Għalhekk, huwa meħtieġ li jiġu emendati d-dispożizzjonijiet rigward is-sodju lasaloċidu.
            
         
               (4)
            
            
               Sar disponibbli tagħrif tekniku ġdid, jiġifieri studji speċifiċi dwar il-proporzjon ta' trasferiment tal-maduramiċina mill-għalf għal ġewwa l-bajd minn tiġieġ li jbidu. Dawn l-istudji juru li l-għalf għal tiġieġ tal-bajd li fih il-maduramiċina minħabba kontaminazzjoni trażversali li iżda, fil-kwantità hija inqas mil-livell massimu, jirriżulta fil-livelli tal-maduramiċina fil-bajd ogħla mil-livell massimu attwalment permess. Skont il-konklużjonijiet tal-opinjoni tal-EFSA dwar il-kontaminazzjoni trażversali mill-maduramiċina (6) ta’ prodotti tal-għalf mhux fil-mira u l-opinjoni xjentifika dwar is-sikurezza u l-effikaċja tal-maduramiċina ammonju għat-tiġieġ għat-tismin (7), dawn il-livelli ogħla ma jirriżultawx f'riskju apprezzabbli għas-saħħa tal-konsumaturi. Għalhekk huwa xieraq li jiġu emendati d-dispożizzjonijiet rigward il-maduramiċina skont dan.
            
         
               (5)
            
            
               Il-kundizzjonijiet tal-awtorizzazzjoni tan-nikarbażin u tad-diklażuril bħala addittivi fl-għalf ġew modifikati bir-Regolament tal-Kummissjoni (UE) Nru 875/2010 tal-5 ta' Ottubru 2010 dwar l-awtorizzazzjoni għal 10 snin ta' addittiv fl-għalf (8) u r-Regolament tal-Kummissjoni (UE) Nru 169/2011 tat-23 ta' Frar 2011 li jikkonċerna l-awtorizzazzjoni tad-diklażuril bħala addittiv fl-għalf għal-fargħuni (9) rispettivament. Dawk l-iżviluppi jeħtieġu bidliet sinifikanti għall-livelli massimi stabbiliti għan-nikarbażin u bidliet minuri għad-diklażuril fl-Anness mar-Regolament (KE) Nru 124/2009. Skont il-konklużjonijiet tal-opinjoni tal-EFSA dwar il-kontaminazzjoni trażversali min-nikarbażin (10) ta’ prodotti tal-għalf mhux fil-mira u l-opinjoni xjentifika dwar is-sikurezza u l-effikaċja tan-nikarbażin għat-tiġieġ għat-tismin (11), il-limiti massimi proposti għan-nikarbażin fl-ikel bħala konsegwenza tat-trażmissjoni inevitabbli f’għalf mhux fil-mira ma jirriżultawx f 'riskju apprezzabbli għas-saħħa tal-konsumaturi. Għalhekk huwa xieraq li jiġu emendati d-dispożizzjonijiet rigward id-diklażuril u n-nikarbażin.
            
         
               (6)
            
            
               Għalhekk, ir-Regolament (KE) Nru 124/2009 għandu jiġi emendat skont dan.
            
         
               (7)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness mar-Regolament (KE) Nru 124/2009 għandu jiġi emendat skont l-Anness ma' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum mill-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, id-9 ta’ Lulju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 37, 13.2.1993, p. 1.
   
      (2)  ĠU L 40, 11.2.2009, p. 7.
   
      (3)  ĠU L 152, 16.6.2009, p. 11.
   
      (4)  ĠU L 268, 18.10.2003, p. 29.
   
      (5)  ĠU L 30, 2.2.2012, p. 6.
   
      (6)  Opinjoni tal-Bord Xjentifiku dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar kontaminazzjoni trażversali mill-maduramiċina ta’ għalf mhux fil-mira awtorizzata għall-użu bħala addittiv għall-għalf, Il-Ġurnal tal-EFSA (2008)594, 1-30, Jinstab onlajn fuq: http://www.efsa.europa.eu/en/efsajournal/doc/594.pdf
   
      (7)  Il-Bord tal-EFSA dwar l-Addittivi u Prodotti jew Sustanzi użati fl-Għalf tal-Annimali (FEEDAP); Opinjoni xjentifika dwar is-sikurezza u l-effikaċja ta' Cygro ® 10g (maduramiċina ammonju α) għat-tiġieġ għat-tismin. EFSA Journal 2011;9(1):1952. [2 pp.] doi:10.2903/j.efsa.2011.1952. Jinstab onlajn fuq: www.efsa.europa.eu/efsajournal
   
      (8)  ĠU L 263, 6.10.2010, p. 4.
   
      (9)  ĠU L 49, 24.2.2001, p. 6.
   
      (10)  Opinjoni tal-Bord Xjentifiku dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar Kontaminazzjoni trażversali ta’ għalf mhux fil-mira min-nikarbażin awtorizzata għall-użu bħala addittiv għall-għalf, Il-Ġurnal tal-EFSA (2008) 690, 1-34, Jinstab onlajn fuq: http://www.efsa.europa.eu/en/efsajournal/doc/690.pdf
   
      (11)  Il-Bord tal-EFSA dwar l-Addittivi u l-Prodotti jew Sustanzi użati fl-Għalf tal-Annimali (FEEDAP); Opinjoni xjentifika dwar is-sikurezza u l-effikaċja ta' Koffogran (nikarbażin) bħala addittiv fl-għalf għat-tiġieġ għat-tismin. Il-Ġurnal tal-EFSA 2010; 8(3):1551. [40 pp.]. doi:10.2903/j.efsa.2010.1551. Jinstab onlajn fuq: www.efsa.europa.eu
   
      ANNESS
      L-Anness mar-Regolament (KE) Nru 124/2009 huwa emendat kif ġej:
      
                  (1)
               
               
                  L-annotazzjoni Nru 1 dwar is-sodju lasaloċidu tinbidel b'dan li ġej:
                  
                              
                                          “1.
                                       
                                       
                                          Sodju lasaloċidu
                                       
                                    
                           
                              Ikel li joriġina mill-annimali minn speċi tal-annimali għajr tjur u bovini:
                           
                           
                               
                           
                        
                              
                                          —
                                       
                                       
                                          ħalib;
                                       
                                    
                           
                              1 
                           
                        
                              
                                          —
                                       
                                       
                                          fwied;
                                       
                                    
                           
                              50 
                           
                        
                              
                                          —
                                       
                                       
                                          kliewi;
                                       
                                    
                           
                              20 
                           
                        
                              
                                          —
                                       
                                       
                                          ikel ieħor.
                                       
                                    
                           
                              5 ”
                           
                        
            
                  (2)
               
               
                  L-annotazzjoni Nru 6 dwar il-Maduramiċina tinbidel b'dan li ġej:
                  
                              
                                          “6.
                                       
                                       
                                          Maduramiċina
                                       
                                    
                           
                              Ikel li joriġina mill-annimali minn speċi tal-annimali għajr tiġieġ għat-tismin u dundjani.
                           
                           
                               
                           
                        
                              
                                          —
                                       
                                       
                                          bajd;
                                       
                                    
                           
                              12 
                           
                        
                              
                                          —
                                       
                                       
                                          ikel ieħor.
                                       
                                    
                           
                              2 ”
                           
                        
            
                  (3)
               
               
                  L-annotazzjoni Nru 10 dwar in-Nikarbażin tinbidel b'dan li ġej:
                  
                              
                                          “10.
                                       
                                       
                                          Nikarbażin
                                          (residwu: 4,4'-dinitrocarbanilide (DNC))
                                       
                                    
                           
                              Ikel li joriġina mill-annimali minn speċi ta' annimali għajr tiġieġ għat-tismin:
                           
                           
                               
                           
                        
                              
                                          —
                                       
                                       
                                          bajd;
                                       
                                    
                           
                              300 
                           
                        
                              
                                          —
                                       
                                       
                                          ħalib;
                                       
                                    
                           
                              5 
                           
                        
                              
                                          —
                                       
                                       
                                          fwied;
                                       
                                    
                           
                              300 
                           
                        
                              
                                          —
                                       
                                       
                                          kliewi;
                                       
                                    
                           
                              100 
                           
                        
                              
                                          —
                                       
                                       
                                          ikel ieħor.
                                       
                                    
                           
                              50 ”
                           
                        
            
                  (4)
               
               
                  L-annotazzjoni Nru 11 dwar id-Diklażuril tinbidel b'dan li ġej:
                  
                              
                                          “11.
                                       
                                       
                                          Diklażuril
                                       
                                    
                           
                              Ikel li joriġina mill-annimali minn speċi ta' annimali għajr tiġieġ għat-tismin, dundjani għat-tismin, fargħuna, fniek għat-tismin u t-trobbija, annimali li jixtarru u porċini:
                           
                           
                               
                           
                        
                              
                                          —
                                       
                                       
                                          bajd;
                                       
                                    
                           
                              2 
                           
                        
                              
                                          —
                                       
                                       
                                          fwied u kliewi;
                                       
                                    
                           
                              40 
                           
                        
                              
                                          —
                                       
                                       
                                          ikel ieħor.
                                       
                                    
                           
                              5 ”